Ahmad Bakhtiar

Ahmad Bakhtiar (2 Januari 1902 – 4 Ogos 1961) atau nama sebenar Ahmad bin Abdullah ialah seorang penulis lebih 60 buah buku pelbagai jenis.

Dia lahir pada 2 Januari 1902 di Kajang, Selangor dan meninggal dunia pada 4 Ogos 1961.

Pendidikan
Dia mendapat pendidikan awal di Sekolah Melayu Semenyih dan kemudiannya memasuki Sekolah Melayu Kajang. Setelah menamatkan persekolahannya di Kajang, dia berkhidmat di Pejabat Daerah Kajang. Tahun 1919, belajar di Maktab Perguruan Melaka.

 Kerjaya 

Mulanya bekerja di Pejabat Daerah Hulu Langat di Kajang. Setelah menerima latihan perguruan, dia mengajar di Sekolah Melayu Jenderam, Hulu Selangor, Selangor. tahun 1923 menjadi Pensyarah di Maktab Perguruan Sultan Idris (SITC), Tanjung Malim. Pengetua SITC, O.T Dussek menghantar beliau ke daerah pulau Singapura untuk belajar sukan dengan J.W Jeffeson. Pada tahun 1954, setelah berkhidmat sebagai Guru dan Guru Besar, beliau bersara sebagai guru besar dan Pensyarah.

Penulisan
Menurut cikgu Buyong Adil, nama samaran Ahmad Baktiar diambil dari dari Hikayat Bakhtiar yang diminatinya. Lebih kurang 60 novel dihasilkan terutama genre novel sejarah. Buyong Adil banyak memberi dorongan, idea dan bimbingan kepadanya dan menjadikan Sejarah Melayu sebagai sumber rujukan.

 Bujang Seumur Hidup
 Rahsia Seorang Gadis (1936)
 Tanjung Mala Setahun (1936)
 Keris Melaka
 Korban Keris Melaka
 Riwayat Hang Tuah di Air Masin
 Rahsia Keris Putih
 Puteri Gunung Ledang (1947)
 Lelehan Air Mata Dayang
 Kerana ilmu Pelimun
 Siapakah dapat
 Puteri Pertiwi
 Hujan Darah di Sungai Muar
 Rahsia Permainan Silap Mata
 Semalam Baru Bertunang.<ref>Ensiklopedia Sejarah dan Kebudayaan Melayu, DBP,hlm 161<ref>Hasil penulisan atas nama Ahmad Abdullah termasuk:-

 Cermin kanak-kanak. Ipoh: The Ipoh Malay Press.
 Pengetahuan kehidupan. Ipoh: Shamsudin Salleh, 1939.
 Rahsia permainan silap mata. Tanjung Malim: En Kecut, Sberang, Selangor, 1933.
 Sahabat baharu. Taiping: Al Zainiah Press, 1938.

Rujukan

Kategori:Penulis Malaysia
Kategori:Kelahiran 1902
Kategori:Kematian 1961